Diari Oficial de la Generalitat Valenciana


Sumari del DOGV 4553, del 28-07-2003 (2003/8721)

Informació pública del programa de desenvolupament d'actuació integrada, pla parcial de millora de la unitat d'actuació UE-P1 d'Alcàsser.
-----------------------------------------------------------------------------------------------------------------------------------------

### Dades del document

Número de DOGV
:   4553

Data del DOGV
:   28-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8721


Organisme emissor
:   Agrupació d'Interés Urbanístic UE Picassent 1 d'Alcasser

Tipus de document
:   Anunci

Informació pública del programa de desenvolupament d'actuació integrada, pla parcial de millora de la unitat d'actuació UE-P1 d'Alcàsser. [2003/X8721]
  
L'agrupació d'interès urbanístic UE Picassent U d'Alcàsser, domiciliada a Alcàsser, avinguda de Ricardo Hernández número 70, als efectes del que disposa la Llei Reguladora de l'Activitat Urbanística i en especial els articles 46 i 48 posa en coneixement de tots els possibles interessats i sotmet a informació pública:
  
1. Que amb data 26 de juny de 2003, s'ha presentat davant l'Ajuntament d'Alcàsser, programa per al desenvolupament d'actuació integrada que conté alternativa tècnica amb pla parcial de millora, projecte d'urbanització i programa d'actuació integrada a l'objecte de desenvolupar i executar les obres d'urbanització dels terrenys que es detallen i que comprenen la unitat d'actuació UE P1 d'Alcàsser.
  
2. L'àmbit d'actuació del programa inclou llistat de titulars cadastrals presentat a la notaria on es protocol·litza el programa a l'objecte que s'hi practiquen les notificacions adients.
  
3. L'alternativa tècnica i documents que l'acompanyen s'han protocol·litzat a la notaria d'Antonio Donderis Serón, al carrer del Calvari número 38-1r, de Picassent (València).
  
4. Un exemplar de l'alternativa tècnica esmentada s'ha dipositat a l'Ajuntament d'Alcàsser.
  
5. El present anunci es publicarà en un diari d'informació general de la Comunitat Valenciana i en el Diari Oficial de la Generalitat Valenciana.
  
6. Dins del termini de 20 dies a comptar des de l'última publicació, qualsevol persona podrà comparèixer a la notaria d'Antonio Donderis Serón a Picassent, carrer del Calvari número 38, primer, en horari de 10.00 a 13.00 hores, i obtenir a costa seua, còpia de l'acta que conté l'alternativa tècnica i documentació complementària o sol·licitar-ne l'exhibició.
  
Igualment es podrà consultar la documentació esmentada i l'expedient administratiu format a l'efecte a l'Ajuntament d'Alcàsser, els dies hàbils de 9.00 a 14.00 hores.
  
7. Dins del termini esmentat de 20 dies podran presentar-se davant l'Ajuntament d'Alcàsser, al·legacions al programa i projectes presentats o alternatives tècniques que vulguen competir amb l'exposada al públic, sense perjudici del dret de pròrroga previst en la llei esmentada.
  
8. Una vegada finalitzat el termini indicat en els cinc dies següents podran presentar-se en plica tancada a l'Ajuntament d'Alcàsser, proposicions jurídiques i econòmiques per a executar qualsevol de les alternatives tècniques que s'hagen formulat. Una vegada finalitzat el termini esmentat tindrà lloc l'obertura de pliques.
  
9. El present anunci es publica igualment per tal que servisca de notificació als afectats desconeguts o aquells l'adreça dels quals no constés o constés erròniament al registre cadastral, de conformitat i als efectes previstos en l'article 59.4 de la Llei 30/92, de Règim Jurídic de les Administracions Públiques i del Procediment Administratiu Comú, el qual tindrà la consideració d'edicte.